1. ------IND- 2020 0791 F-- HU- ------ 20201221 --- --- PROJET

|  |
| --- |
| FRANCIA KÖZTÁRSASÁG |
|  |  |  |
| Az ökológiai átállásért felelős minisztérium  |
|  |
| Lakhatás |
|  |

**...-i rendelet**

**az építési és lakásügyi törvénykönyv R. 111-20-5. cikkében meghatározott számítási módszer jóváhagyásáról**

NOR:

*Az érintettek köre: Franciaország anyaországi területén működő megrendelők, kivitelezők, építési vállalkozók és beruházók, építészek, hő- és környezettechnikai tervező irodák, műszaki ellenőrök, építőipari vállalkozások, építőanyagipari és épületgépészeti vállalkozások, energiaszolgáltatók.*

*Tárgy: a lakó-, iroda-, illetve általános vagy középiskolai épületek építésekor az energiahatékonyság és a környezetvédelem tekintetében Franciaország anyaországi területén alkalmazandó követelményekről szóló XXX-i rendelet értelmében a Franciaország anyaországi területén építendő lakó-, iroda-, illetve általános vagy középiskolai épületek esetében az energiahatékonyság és a környezeti teljesítmény számítási módszerének rögzítése.*

*Hatálybalépés: E rendelet 2021. július 1-jétől alkalmazandó.*

*Megjegyzés: A rendelet három mellékletben rögzíti a Franciaország anyaországi területén építendő lakó-, iroda-, illetve általános vagy középiskolai épületek energiahatékonyságának és környezeti teljesítményének számítási módszerét:*

* *I. melléklet: Az energiahatékonyság és a környezeti teljesítmény kiszámítására vonatkozó általános szabályok*
* *II. melléklet: „Th-BCE 2020” számítási módszer, amely az építési és lakásügyi törvénykönyv L. 111-9-1-A. cikkében meghatározott számítási eszközhöz kapcsolódóan az energiahatékonyság kiszámítására vonatkozó szabályokat határozza meg részletesen*
* *III. melléklet: „Th-Bat 2020” szabályok, amelyek lehetővé teszik az épület energiahatékonyságának számításaihoz szükséges inputadatok meghatározását a jogszabályban előírt számítás elvégzéséhez*

*Hivatkozások: az e rendelettel módosított jogszabály – a módosítás szerinti változatában – megtekinthető a Légifrance weboldalon (*[*www.legifrance.gouv.fr*](http://www.legifrance.gouv.fr/)*).*

Az ökológiai átállásért felelős miniszter és az ökológiai átállásért felelős miniszter mellé rendelt lakásügyi miniszter,

tekintettel a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i (EU) 2015/1535 európai parlamenti és tanácsi irányelvre (egységes szerkezetbe foglalt szöveg), és különösen a(z) év/XXX/F sz. értesítésre,

tekintettel az épületek energiahatékonyságáról szóló, a 2018. május 30-i (EU) 2018/844 európai parlamenti és tanácsi irányelvvel módosított, 2010. május 19-i 2010/31/EU európai parlamenti és tanácsi irányelvre, különösen annak 3., 4. és 6. cikkére,

tekintettel az építési és lakásügyi törvénykönyvre, különösen annak R. 111-20-5. cikkére,

tekintettel a lakó-, iroda-, illetve általános vagy középiskolai épületek építésekor az energiahatékonyság és a környezetvédelem tekintetében Franciaország anyaországi területén alkalmazandó követelményekről szóló XXX-i rendeletre,

tekintettel a környezetvédelmi törvénykönyv L. 120-1. cikke alapján XXX és XXX között megtartott nyilvános konzultáció során megfogalmazott észrevételekre,

tekintettel a nemzeti szabványértékelő bizottság XXX-i véleményére,

tekintettel a legfelsőbb energiaügyi tanács XXX-i véleményére,

tekintettel a legfelsőbb építésügyi és energiahatékonysági tanács XXX-i véleményére,

tekintettel Guyane döntéshozó testületének XXX-i felkérő levelére,

tekintettel Martinique döntéshozó testületének XXX-i felkérő levelére,

tekintettel Guadeloupe megyei tanácsának XXX-i felkérő levelére,

tekintettel La Réunion megyei tanácsának XXX-i felkérő levelére,

tekintettel Guadeloupe regionális tanácsának XXX-i felkérő levelére,

tekintettel La Réunion regionális tanácsának XXX-i felkérő levelére,

tekintettel Mayotte megyei tanácsának XXX-i felkérő levelére,

**a következőket rendeli el:**

1. cikk

Az építési és lakásügyi törvénykönyv R.111-20-5. cikkében előírt, e rendelet mellékletében szereplő számítási módszer jóváhagyásra került.

**2. cikk**

Ezt a rendeletet az ökológiai átállásért és szolidaritásért felelős minisztérium Hivatalos Lapjában teszik közzé, végrehajtásáért – saját hatáskörén belül − a lakásügyekért, város- és vidékfejlesztésért felelős igazgató, valamint az energiaügyi és éghajlati kérdésekért felelős főigazgató felel.

Az ökológiai átállásért felelős miniszter

A miniszter nevében és megbízásából:

A lakásügyekért, város- és vidékfejlesztésért felelős igazgató,

Az ökológiai átállásért felelős miniszter,

A miniszter nevében és megbízásából:

Az energiaügyi és éghajlati kérdésekért felelős főigazgató,

Az ökológiai átállásért felelős miniszter mellé rendelt

lakásügyi miniszter

A miniszter nevében és megbízásából:

A lakásügyekért, város- és vidékfejlesztésért felelős igazgató,